REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-20-5

Ivanić-Grad, 04. veljače 2020.

**GRADSKO VIJEĆE GRADA IVANIĆ-GRADA**

n/r predsjednika Željka Pongraca

**PREDMET: Prijedlog Odluke o davanju suglasnosti na prijenos imovine s**

**Komunalnog centra Ivanić-Grad d.o.o. na Grad Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**O D L U K E**

**o davanju suglasnosti na prijenos imovine s**

**Komunalnog centra Ivanić-Grad d.o.o. na Grad Ivanić-Grad**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskoga vijeća određuje se Tihana Vuković Počuč, Pročelnica Upravnog odjela za lokalnu samoupravu, pravne poslove i društvenu djelatnost.

S poštovanjem,

GRADONAČELNIK :

Javor Bojan Leš, dr.vet.med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17 i 98/19 ), čl. 101. Zakona o cestama ( NN 84/11, 22/13, 54/13, 148/13, 92/1 i 110/19 ), čl. 59. st. 1.) toč. 7. Zakona o komunalnom gospodarstvu ( NN 68/18, 110/18 ) i članka 35. Statuta Grada Ivanić-Grada (Službeni glasnik, broj 02/14, 01/18) Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2019. godine donijelo je sljedeću

**O D L U K U**

**o davanju suglasnosti na prijenos imovine s**

**Komunalnog centra Ivanić-Grad d.o.o. na Grad Ivanić-Grad**

Članak 1.

Odlukom skupštine trgovačkog društva Komunalni centar Ivanić-Grad d.o.o. odlučeno je o prijenosu imovine nogostup i parkiralište-Etanska pod inventarnim brojem 10263 knjigovodstvene vrijednosti 409.347,98 kn i ulična rasvjeta – Etanska ulica pod inventarnim brojem 10265 knjigovodstvene vrijednosti 66.564,53 kn s prenositelja Komunalnog centra Ivanić-Grad, Omladinska ulica 30, 10310 Ivanić-Grad na Grad Ivanić-Grad.

Članak 2.

Dugotrajna imovina iz čl. 1. ove Odluke prenosi se s prenositelja na stjecatelja bez naknade.

Članak 3.

Gradsko vijeće Grada Ivanić-Grada suglasno je s prijenosom imovine iz čl. 1. ove Odluke na Grad Ivanić-Grad, te ovlašćuje Gradonačelnika za potpis Ugovora o prijenosu imovine i na poduzimanje svih ostalih radnji potrebnih za provedbu ove Odluke.

Članak 4.

Ova Odluka stupa na snagu u roku od osam dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o o davanju suglasnosti na prijenos imovine s Komunalnog centra Ivanić-Grad d.o.o. na Grad Ivanić-Grad |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17 i 98/19), čl. 101. Zakona o cestama ( NN 84/11, 22/13, 54/13, 148/13, 92/1 i 110/19 ), čl. 59. st. 1.) toč. 7. Zakona o komunalnom gospodarstvu ( NN 68/18, 110/18 ) i članka 35. Statuta Grada Ivanić-Grada (Službeni glasnik, broj 02/14, 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvenu djelatnost |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17), čl. 101. Zakona o cestama ( NN 84/11, 22/13, 54/13, 148/13, 92/1 i 110/19 ), čl. 59. st. 1.) toč. 7. Zakona o komunalnom gospodarstvu ( NN 68/18, 110/18 ) i članka 35. Statuta Grada Ivanić-Grada (Službeni glasnik, broj 02/14, 01/18).

Trgovačko društvo Komunalni centar Ivanić-Grad d.o.o. bilo je investitor izgradnje Vodovoda i plinovoda uz Etansku cestu ( zapadni dio ) u Ivanić-Gradu na zk.č.br. 480 i zk.č.br. 4803 k.o. Ivanić-Grad sukladno Potvrdi glavnog projekta KLASA: 361-03/11-03/41, urbroj: 238/1-18-04/4-12-10 od 07.06.2012. godine.

Nogostup i parkiralište-Etanska pod inventarnim brojem 10263 knjigovodstvene vrijednosti 409.347,98 kn s prenositelja Komunalnog centra Ivanić-Grad, Omladinska ulica 30, 10310 Ivanić-Grad na Grad Ivanić-Grad prenose se kao sastavni dio nerazvrstane ceste. Odredbama čl. 101. st. 1. Zakona o cestama propisano je kako su nerazvrstane ceste javno dobro u općoj uporabi u vlasništvu jedinice lokalne samouprave na čijem se području nalazi, te slijedom navedenoga nerazvrstane ceste ne mogu biti u vlasništvu Komunalnog centra Ivanić-Grad d.o.o.

Predmetna imovina predstavlja u naravi dio nerazvrstane ceste kojima pripadaju i nogostupi i pješački hodnici, koji su temeljem odredaba čl. 101. st. 1. Zakona o cestama vlasništvo jedinice lokalne samouprave.

Sukladno odredbama čl. 97. st. 4.) Zakona o cestama ( NN 84/11, 22/13, 54/13, 148/13, 92/14 i 110/19 ) prijenos cesta ne predstavlja isporuku prema propisima kojima se uređuje oporezivanje.

Imovina koja se odnosi na uličnu rasvjetu – Ulična rasvjeta – Etanska ulica pod inventarnim brojem 10265 knjigovodstvene vrijednosti 66.564,53 kn prenosi se u vlasništvo Grada Ivanić-Grada sukladno odredbama čl. 59. st. 1.) toč. 7. Zakona o komunalnom gospodarstvu ( NN68/18, 110/18 ) obzirom ista čini komunalnu infrastrukturu.

Odredbom čl. 60. st. 7.) Zakona o komunalnom gospodarstvu Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.